03.12.2010 09:59   "Vaja oleks tõhustada kontrolli taastuvenergia ja tõhusa koostootmise toetuste väljamaksete aluseks olevate andmete üle ning luua ka andmete eelkontrolli süsteem," ütles Veskimägi Postimehele.    Veskimäe sõnul on süsteem vajalik seetõttu, et taastuvenergia ja tõhusa koostootmise toetuste summad on praegu juba väga suured ning tarbijatele tuleb tagada kindlus, et toetuse aluseks olevad andmed on õiged.    "Oluline on rõhutada, et suures osas vajavad toetuste alusandmed just eelkontrolli, sest hilisema kontrolli käigus ei ole võimalik potentsiaalseid rikkumisi tuvastada," lisas Veskimägi.    Tema sõnul tuleks konkurentsiametile anda õigus  järelevalvet teostada ja seadustada ka sanktsioonid, milleks muu hulgas oleks toetuse tagasinõudmine.